b'\n_START_ARTICLE_\nJoachim L\xc3\xb6w\n_START_PARAGRAPH_\nSi Joachim L\xc3\xb6w (Pagbigkas sa Aleman:\xc2\xa0[\xcb\x88jo\xcb\x90ax\xc9\xaam \xcb\x88l\xc3\xb8\xcb\x90f], ipinanganak noong Pebrero 3, 1960) ay isang Aleman na nagretirong manlalaro ng futbol at kasalukuyang punong tagasanay ng Pambansang koponan ng futbol ng Alemanya. Noong 2014, ginabayan niya sa ang koponang Aleman sa World Cup sa Brasil kung saan nakamit ng koponan ang kampeonato .\n_START_SECTION_\nKarera bilang manlalaro\n_START_PARAGRAPH_\nSinimulan ni L\xc3\xb6w ang kanyang karera bilang manlalaro ng futbol noong 1978, kung saan sumali siya sa SC Freiburg isang koponan sa 2. Bundesliga. Bumalik siya sa Freiburg ng dalawang beses (1982, 1985) at siya ay hinirang bilang ang manlalaro na nakakuha ng pinamaraming goal para sa nasabing koponan. Noong 1980, si L\xc3\xb6w ay sumali sa VfB Stuttgart sa Bundesliga, pero nagkaroon siya ng suliranin na itatag ang sarili bilang parte ng nagsisimulang pangkat at naglaro lamang sa apat na labanan._NEWLINE_Sa ediyong 1981\xe2\x80\x9382, si L\xc3\xb6w ay naglaro para sa Eintracht Frankfurt (24 na laro, limang goal), pero bumalik siya sa Freiburg sa sunod na taon Noong 1982\xe2\x80\x9383, siya ang nakagawa ng walong goal sa 34 na laro, noong 1983\xe2\x80\x9384 siya ay nakagawa ng 17 na mga goal sa 31 na laro sa 2. Bundesliga. Pagkatapos, siya ay bumalik sa Bundesliga kasama ng Karlsruher SC, pero siya ay nakagawa lamang ng dalawang goal sa 24 na laro. Pagkatapos noon, siya ay bumalik muli sa Freiburg pagkatapos ng apat na tao at naglaro sa 116 na laro at gumawa ng 38 na goal. Tinapos ni L\xc3\xb6w ay kanyang karera sa paglalaro sa Suwisa, kung saan naglaro siya para sa FC Schaffhausen (1989\xe2\x80\x931992) at FC Winterthur (1992\xe2\x80\x931994)._NEWLINE_Naglaro si L\xc3\xb6w ng apat na beses para sa pambansang koponan ng Alemanya para sa mga 21 gulang pababa.\n_START_SECTION_\nMaagang karera\n_START_PARAGRAPH_\nSinimulan ni L\xc3\xb6w ang kanyang karera bilang isang tagasanay bilang isang tagasanay ng mga kabataan para sa FC Winterthur habang siya ay aktibo pa bilang isang manlalaro. Noong 1994\xe2\x80\x9395, nanilbihan siya para sa FC Frauenfeld bilang isang manlalarong tagasanay.\n_START_SECTION_\nVfB Stuttgart\n_START_PARAGRAPH_\nNoong 1995\xe2\x80\x931996, siya ay nanilbihan bilang katulong na tagasnay ng VfB Stuttgart kasama ng punong tagasanay na si Rolf Fringer. Nang ipinangalang bilang punong tagasanay si Fringer ng pambansang koponan ng Suwisa, si L\xc3\xb6w ay ginawang tagapangalagang tagasanay noong Agosto ng 1996 at mamayang ipinangalan bilang punong tagasanay. Kasama ng mga itinuring "Magic triangle" (Tagalog:Mahiwagang Taksulok) - ang mga manlalarong sina Krasimir Balakov, Giovane \xc3\x89lber, at Fredi Bobic, ang koponan ay naging matagumpay at ipinalo ang 1996\xe2\x80\x9397 DFB-Pokal. Sa susunod na taon, ang kanyang koponan ay nagtapos sa ika-apat na puwesto sa Bundesliga at naabutan ang final ng Kopa ng Europa Kopa ng mga Nanalo, ngunit natalo sila laban sa Chelsea ng 0\xe2\x80\x931.\n_START_SECTION_\nFenerbah\xc3\xa7e\n_START_PARAGRAPH_\nIniwanan ni L\xc3\xb6w ang Stuttgart noong Hulyo 1998 at nanilbihan sa Fenerbah\xc3\xa7e isang koponan Turko. Noong October 1999, siya ay naging tagasanay ng Karlsruher SC, ngunit di niya napigilan ang pagbaba ng koponan sa ikatlong dibisyon at siya ay sinisante. Noong Disyembre 2000 hanggang March 2001, bumalik si L\xc3\xb6w sa Turkiya at naging tagasanay ng Adanaspor, pero siya ay nasisante rin dahil sa pangit na kinalabasan.\n_START_SECTION_\nTirol Innsbruck\n_START_PARAGRAPH_\nNoong Oktubre 2001, si L\xc3\xb6w ay naging tagasanay ng Tirol Innsbruck at ginabayan niya ang koponan sa Kampeonatong ng Austria noong 2002. Sa parehas na taon, and koponan ay napilitang magdeklara ng pagkalugi at nalikida. Wala ulit trabaho si L\xc3\xb6. Ang huling trabaho niya bilang tagasanay ng isang kapisanan ng futbol ay sa FK Austria Wien (June 2003 \xe2\x80\x93 March 2004).\n_START_SECTION_\nKatulong na Tagasanay\n_START_PARAGRAPH_\nNang sinundan ni J\xc3\xbcrgen Klinsmann si Rudi V\xc3\xb6ller bilang tagasanay ng Alemanya pagkatapos ng nakahihinayang na kampanaya sa Euro 2004, ipinanglan ni Klinsmann si L\xc3\xb6w bilang katulong na tagasanay. Nagkakitaan sila Klinsmann at L\xc3\xb6w ng ilang mga nakaraang taon sa isang paaralang pangtagasanay. Parehas sila na naniniwala sa futbol na nakatutok sa pagatake. Sa kanilang paninilbihan, Ang koponan Alemanya sa ilalim nila Klinsmann at L\xc3\xb6w ay naabutan ang semi-final ng 2005 FIFA Confederations Cup at 2006 FIFA World Cup._NEWLINE_Natalo ang Alemanya ng 2\xe2\x80\x933 sa Brasil sa semi-finalng 2005 Confederations Cup. Tinalo ng Alemanya ang Mehiko 4\xe2\x80\x933 sa labanan para sa ikatlong puwesto. Ang pilosopiyang nakatutok sa pagatake nila Klinsmann at L\xc3\xb6w ay nagdulot sa pagawa ng Alemanya ng pinakamaraming goal sa lahat ng mga kasaping koponan sa paligsahan (15 na goal sa 5 na laro)._NEWLINE_Ipinanalo ng Alemanya ang una nilang laban sa 2006 FIFA World Cup noong Hunyo 9 sa Munich. Nanalo sila ng 4\xe2\x80\x932 laban sa Costa Rica. Ipinanalo nila ang kanilang laban sa Poland ng 1\xe2\x80\x930 dahil sa natatanging goal na nagawa sa nahuhuling mga minuto ng laro at nanalo rin ang koponan ng 3\xe2\x80\x930 laban sa Ecuador pagkatapos ng laban sa Poland. Tinalo ng Alemanya ang Sweden sa Labanan ng 16 na bahagi kung saan gumawa ng dalawang goal si Lukas Podolski, na sinundan ng laban sa Arhentina. Sa bahaging penalty pagkatapos ng isang tablang 1\xe2\x80\x931 sa pagwawakas ng dagdag na oras, binigyan ng tagasanay na tauhan si Jens Lehmann ng isang nakahandang listahan ng mga posibleng mga tagagawa ng penalty ng koponang Arhentino at ang kanilang mga mas gustong paraan ng pagshoot, na inulat na nakatulong sa pagpanalo ng Alemanya laban sa Arhentina sa quarterfinal. Ang semifinal laban sa Italya ay nauwi sa kabiguan, kung saan natalo ang mga punong abala ng 0\xe2\x80\x932 pagkatapos marating ang ika-119 na minuto ng dagdag na oras kung saan ang puntos ay 0\xe2\x80\x930 pa lamang. Ngunit, nakabawi ang Alemanya laban sa Portugal sa labananan upang matukoy ang ikatlong puwesto.Nanalo ang koponan ng 3\xe2\x80\x931 kasama dito ang dalawang goal ni Bastian Schweinsteiger._NEWLINE_Maliban sa pagtutok sa pagatake sa futbol at pagunlad ng futbol ng mga kabataan, ang mga tauhan ni Klinsmann ay ipinakilala ang isang alternatinong B na koponan: ang Team 2006, para magexperimento ng mga bagong manlalarong nais makapasok sa pambansang koponan na maglalaro sa World Cup na gaganapin sa Alemanya. Ipinakilala rin ang mas bihasa na tagasanay sa kalusugan, kasama rin si Oliver Bierhoff bilang "Tagapangasiwa ng Negosyo" \xe2\x80\x93 ang trabaho na ito ay umiikot sa pangrelasyong pampubliko, general na pangangasiwa at iba pang walang direktang kinalaman sa pagsasanay - at isang tagasanay sa pangkaisipan na si Dr. Hans-Dieter Hermann, ang may trabaho na ihanda ang mga manlalarong Aleman para sa mga nakakastress na sitwasyon sa mga mahahalagang torneyo.\n_START_SECTION_\nEuro 2008\n_START_PARAGRAPH_\nNoong 13 July 2006, pagkatapos na hindi baguhin muli ni Klinsmann ang kanyang kontrata, si L\xc3\xb6w ang pinanglananag bagong punong tagasanay ng Alemanya. Dalawang taon ang haba ng kontrata ni L\xc3\xb6w at ibinalita niya na nais niyang ipagpatuloy ang pilosopiya ni Klinsmann na magtutok sa pagatake sa paglaro ng futbol. Ikinabahala ni L\xc3\xb6w ang oras ng binibigay ng mga manlalaro sa bola sa paglalaro bago ito ipasa sa ibang manlalaro. Sa kanyang pamamahala, ito ay lubhang nabawasan na nagdulot ng pagbilis ng paglalaro ng mga Aleman. Ipinalano ni Low na panaluhin ang Euro 2008. Ang unang niyang laro bilang punong tagasanay ay isang friendly laban sa Sweden sa Gelsenkirchen noong Agosto 16, 2006, na pinanalo niya ng 3\xe2\x80\x930 kung saan si Miroslav Klose ang gumawa ng dalawang goal para sa Alemanya at si Bernd Schneider ang gumawa ng isa._NEWLINE_Matagumpay ang naging kampanya ni L\xc3\xb6w paligsahan pangkwalipika sa Euro 2008 matapos magwagi an Alemaya Republika ng Ireland at San Marino. Noong Oktubre 7m 2006, nanalo ng 2\xe2\x80\x930 ang Alemanya laban sa Georgia sa Ostseestadion sa Rostock, ang ika-apat na tagumpay para kay L\xc3\xb6w at ang kanyang pangkat. Ito ay itanaguriang pinakamagandang simula para sa isang bagong punong tagasanay ng Alemanya. Ang talaan na ito ay mas pinanalig sa limang panalo pagkatapos manalo ang koponan ng 4\xe2\x80\x931 laban sa Slovakia sa Bratislava  noong Oktubre 11. Ang natatanging goal ng mga Slovak ang unang goal na hinayaan ng koponan sa ilalim ng pamumuno ni L\xc3\xb6w._NEWLINE_Nasira ang perpektong talaan ni L\xc3\xb6w\'s noong Nobyembere 15 nang magtabla ng 1\xe2\x80\x931 ang Alemanya sa Cyprus sa Nicosia. Ang unang talo ni L\xc3\xb6w bilang punong tagasanay ay nangyari sa ika-walong laro na ginanap noong Marso 28, 2007, gamit ang isang experimental na pangkat ng 0\xe2\x80\x931 laban sa Denmark. Nang naitiyak ang pagkasali ng koponan sa Euro 2008, ang talaan ng mga laro ni L\xc3\xb6w ay 11 na pagkapanalo, isang talo, at isang tabla mula sa 13 na laro na may 41:6 na diprensya sa bilang ng goal, kasama dito ang unang panalo laban sa Inglatera sa bagong estadyo  sa London ang Wembley Stadium._NEWLINE_Sa Euro 2008 tinalo ng Alemanya ang Poland ng 2\xe2\x80\x930 sa una nitong laro, na may dalawang goal galing kay Lukas Podolski. Natalo ang Alemanya ng 1\xe2\x80\x932 ng Croatia sa ikalawang laban. Sa huling laban ng bahaging pangpangkat laban sa Austria, si L\xc3\xb6w kasama ng kanyang Austriyanong na kapilas na si Josef Hickersberger ay ipinaalis sa kanilang kintatayuan ng referee na si Manuel Enrique Mejuto Gonzalez dahil sa pakikipagtalo sa ika-apat na opisyal. Pagkatapos ng kanyang pagpapaalis, nakita siyang nakikipagusap sa Chancellor ng Alemanya na si Angela Merkel ukol sa nangyari. Nanalo ang Alemanya ng 1\xe2\x80\x930 dahil sa goal mula kay Michael Ballack para pumunta ang koponan sa quarter final. Pinaltan ni L\xc3\xb6w ang sistemang 4\xe2\x80\x934\xe2\x80\x932 pagkatapos ng bahaging pangpangkat sa sistemang 4\xe2\x80\x932\xe2\x80\x933\xe2\x80\x931, at hindi naisama si Mario Gomez sa nagsisimulang pangkat. Kahit na napilitang manuod mula sa bangko si Gomez, tinalo ng kanyang koponan ang Portugal ng3\xe2\x80\x932. Sa quarter final pinagbawalan si L\xc3\xb6w na gabayan ang koponan kahit na mula sa tawag ng telepono. Ibinunyag ni L\xc3\xb6w na nagusap siya sa kanyang katulong na si Hansi Flick ukol sa pitong iba\'t ibang mga possibleng mangyari para  maiwasan ang pagdomina ng Portugal. Sa semi-final tinalo ng Alemanya ang Turkiya ng 3\xe2\x80\x932. Natalo ng 0-1 ang Alemanya sa Espanya sa huling laro noong Hunyo 29, 2008.\n_START_SECTION_\n2010 World Cup\n_START_PARAGRAPH_\nNakasali ang Alemanya para sa World Cup sa Timog Aprika matapos na maipanalo ang lahat ng mga laro nito sa paligsahang pangkwalipika para sa World Cup. Sa kanilang mahalagang laro noong Oktubre 10, 2009, naitiyak ng Alemanya ang kanilang lugar sa unang puwesto sa kanilang pangkat na pangkwalipika para sa 2010 World Cup matapos matalo ang nasa ikalawang puwesto na Rusya ng 1\xe2\x80\x930 sa Moscow, na nagdala sa koponan ni Guus Hiddink sa playoff._NEWLINE_Sa 2010 World Cup, ipinakilala ni L\xc3\xb6w ang mga batang manlalaro at isinaayos ang ikalawang pinkabatang koponan ng torneyo, ang pinakabata ng Alemanya mula noong 1934. Nagtapos sa unang puwesto ang Alemanya sa Pangkat D at nakipagsapalaran sa Inglatera sa unang laban ng bahaging eliminasyonat tinalo ang koponan ng 4\xe2\x80\x931 bago ito talunin ang Arhentina ng 4\xe2\x80\x930 sa quarterfinal. Natalo ang Alemanya sa Espanya ng 1\xe2\x80\x930 sa semifinal. Noong Hulyo 10, 2010, tinalo nila ang Uruguay ng 3\xe2\x80\x932 upang makuha ang ikatlong gantimpala sa 2010 World Cup.\n_START_SECTION_\nEuro 2012\n_START_PARAGRAPH_\nNakasali ang Alemanya para sa Euro 2012 nanag makamit ang unang puwesto ng kanilang pangkat na pangkwalipika na may sampung panalo at walang talo o tabla. Habang ang kampanyang pangkwalipika pumirma si L\xc3\xb6w ng bagong kontrata para manatili bilang tagasanay ng Alemanya hanggang 2014. Sa Euro 2012, nakamit ng Alemanya ang unang puwesto ng kanilang pangkat sa bahaging pangpangkat, nang maipanalo nito ang lahat ng tatlong laro nito laban sa Portugal 1\xe2\x80\x930, Olandes 2\xe2\x80\x931 at Denmark 2\xe2\x80\x931. Sa quarter-final, tinalo ng Alemanya ang Gresya ng 4\xe2\x80\x932, pero sila ay nabigo sa semi-final ng matalo ng 1\xe2\x80\x932 sa   Italya.\n_START_SECTION_\n2014 World Cup\n_START_PARAGRAPH_\nSinimulan ng Alemanya ang kanilang kampanya sa 2014 FIFA World Cup ng may 4\xe2\x80\x930 na pagkapanalo sa Portugal. Naitabla ng Alemanya ng ang kanilang laban sa Ghana, ng 2\xe2\x80\x932. Sa ikatlong laban, tinalo ng Alemanya ang Estados Unidos na ginagabayan ng dating punong tagasanay ng Alemanya na si J\xc3\xbcrgen Klinsmann, 1\xe2\x80\x930, dahil sa kaisangisang goal galing kay Thomas M\xc3\xbcller. Sa laro sa ikalawang bahagi laban sa Algeria, ang mga taktika ni L\xc3\xb6w ay binatikos dahil sa madepensang tindig ng koponan na nagdulot na makalamang ang Algeria sa ilang sandali. Pero nanalo pa rin ang Alemanya ng 2\xe2\x80\x931 pagkatapos ng dagdag na oras. Ito nagtiyak ng laban sa Pransya sa quarter-final na tinalo ng mga Aleman ng 1\xe2\x80\x930. _NEWLINE_Sa labananang semi final, tinambakan ng Alemanya ang Brasil ng 7\xe2\x80\x931 upang makarating sa huling laban ng torneyo. Ang kinalabasan ay ang pinakamalaking talo ng Brasil sa kasaysayan ng FIFA World Cup. Ginabayan ni L\xc3\xb6w ang Alemanya sa kanilang ika-apat na titulo sa World Cup matapos matalo ang Arhentina ng 1\xe2\x80\x930 sa dagdag na oras sa huling laban ng paligsahan.\n_START_SECTION_\nEuro 2016\n_START_PARAGRAPH_\nSinimulan ng Alemanya ang kanilang kampanya upang makasali sa Euro 2016 qualifying sa pamamagitan ng 2\xe2\x80\x931 na panalo laban sa Eskosas. Pagkatapos natalo ang koponan sa Poland ng 2\xe2\x80\x930. 28 ang naging mga shot ng Aleman sa laro at ito ay nagpadala sa kanila sa ika-apat na puwesto ng kanilang pangkat na pangkwalipika. Tumbala ang Alemanya sa Republika ng Ireland ng 1\xe2\x80\x931 noong Oktubre 14, 2014. Si John O\'Shea ang gumawa ng goal na nagdulot ng tabla sa ika-apat na minuto sa oras ng pagkapigil. Sa susunod na buwan, tinalo ng Aleman ang Gibraltar ng 4\xe2\x80\x930. Noong Marso 13, 2015, pumirma si L\xc3\xb6w ng pangpahaba ng kanyang kontrata hanggang 2018. Noong Marso 19 2015, bingay niya si Holger Badstuber ng kanyang pagkatawag simula ng kanyang pagkapahamak sa isangfriendly laban sa Australya at sa labanang pangkwalipika para sa Euro 2016 laban sa Georgia. Binigyan niya si Badstuber ng oras sa paglalaro sa pagkatabla ng 2\xe2\x80\x932 laban sa Australya. Ito ang unang larong internasyunal ni Badstuber matapos huling maglaro sa  4\xe2\x80\x934 pagkatabla laban sa Sweden. Ngunit napilitang ilabas si Badstuber sa laro laban sa Georgia dahil sa isang problema ukol sa hip flexor. Noong Marso 29, 2015, tinalo ng Aleman ang Georgia ng 2\xe2\x80\x930. Nanatili ang Alemanya sa ikalawang puwesto. Noong Hunyo 10, 2015, sa isang larong friendly, natalo ang Alemanya ng 2\xe2\x80\x931 sa Estados Unidos. Ito ang unang panalo ng Estados Unidos sa Alemanya.\n_START_SECTION_\nPersonal na buhay\n_START_PARAGRAPH_\nKasal si L\xc3\xb6w kay Daniela simula noong 1986. Wala silang anak. Nagkita ang dalawa noong 1978 at nakipagdate ng walong taon bago magpakasal.'